# Rámcová dohoda

**na havarijné poistenie motorových vozidiel**

(ďalej „rámcová dohoda“)

uzavretá v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v zmysle § 262 a 269 ods. 2 zákona č. 513/1991 Zb. Obchodného zákonníka v znení neskorších predpisov, ako aj podľa § 788 a nasl. zákona č. 40/1964 Zb. Občianskeho zákonníka v znení neskorších predpisov (ďalej ako „Občiansky zákonník“)

**medzi nasledovnými zmluvnými stranami:**

**1. Objednávateľ:**

**Poistník: Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť, zapísaná v Obchodnom registri

Okresného súdu B. Bystrica, Oddiel: Sa, Vložka č. : 909/S

Zastúpená: Ing. Martin Turčan – predseda predstavenstva

Ing. Róbert Machala – podpredseda predstavenstva

IČO: 36 836 567

DIČ: 2022451189

IČ DPH: SK 2022451189

Bankové spojenie: VÚB a. s., pobočka Banská Bystrica

Číslo účtu pre SEPA platbu: SK82 0200 0000 0021 8394 4256

Č. telefónu: 048/414 27 61

Č. faxu: 048/472 73 65

Email : [sekretariat@bbrsc.sk](mailto:sekretariat@bbrsc.sk), [predstavenstvo@bbrsc.sk](mailto:predstavenstvo@bbrsc.sk)

**(ďalej len ako „poistník“ príp. „poistený“)**

**2. Poskytovateľ:**

Sídlo:

Právna forma:

Zastúpená:

Osoby oprávnené konať v

mene Poskytovateľa:

IČO

DIČ

IČ DPH

Bankové spojenie

Číslo účtu pre SEPA platbu

Č. telefónu:

Č. faxu:

Email:

(**ďalej ako „poisťovateľ“ alebo v zmysle Občianskeho zákonníka aj ako „poistiteľ“ a spolu s poistníkom ďalej ako „zmluvné strany“)**

**Preambula**

1. Táto rámcová dohoda na havarijné poistenie motorových vozidiel sa uzatvára ako výsledok verejného obstarávania, ktoré realizoval poistník v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“), postupom zadávania nadlimitnej zákazky s názvom **„Poisťovacie služby“** (ďalej iba verejné obstarávanie“).

**Článok I.**

**Predmet rámcovej dohody**

1. Predmetom rámcovej dohody je havarijné poistenie súboru motorových vozidiel, ich častí a príslušenstva tvoriacich štandardnú, povinnú a doplnkovú výbavu (ďalej len „predmet poistenia“ alebo „flotila“), ktorých vlastníkom, držiteľom je poistník a ktorý predmet poistenia je uvedený v Zozname vozidiel (ďalej len „Zoznam vozidiel“). Zoznam vozidiel je neoddeliteľnou súčasťou rámcovej dohody ako Príloha č 1 k rámcovej dohode a/ až písm. e/ tejto rámcovej dohody.
2. V zmysle uvedeného sa rozumie ako predmet tejto rámcovej dohody záväzok poisťovateľa/poistiteľa zabezpečiť poistníkovi povinnosť uzavrieť spôsobom a podľa podmienok dohodnutých v tejto rámcovej dohode čiastkové poistné zmluvy, predmetom ktorých bude havarijné zmluvné poistenie motorových vozidiel, ktorých vlastníkom a/alebo držiteľom je poistník.
3. Poisťovateľ sa za týmto účelom zaväzuje v súlade s podmienkami rámcovej dohody v rámci jej platnosti uzavrieť s poisteným čiastkové poistné zmluvy, predmetom ktorých bude poistenie definované v čl. II, čl. III a čl. IV tejto rámcovej dohody.
4. Čiastkové poistné zmluvy budú uzavreté na základe výzvy (požiadavky) poistníka.
5. Pre účely tejto rámcovej dohody je poistník aj poistený z tejto rámcovej dohody.
6. Touto rámcovou dohodou sa poisťovateľ sa zaväzuje poskytnúť v dojednanom rozsahu plnenie, ak nastane náhodná udalosť označená v tejto rámcovej dohode a poistník sa zaväzuje platiť poistné za dohodnuté poistné obdobie (bežné poistné).
7. Motorovým vozidlom ako predmetom poistenia sa pre účely tejto rámcovej dohody rozumie samostatné nekoľajové vozidlo s vlastným pohonom, pre ktoré sa vydáva osvedčenie o evidencii vozidla, technické osvedčenie vozidla alebo obdobný preukaz.

**Článok II.**

**Rozsah poistenia**

1. Poistenie predmetu poistenia sa dojednáva pre prípad:
2. poškodenia alebo zničenia predmetu poistenia alebo jeho časti následkom havárie (dopravná nehoda, škodová udalosť), pod pojmom **Havária** sa rozumienáraz, zrážka alebo stret predmetu poistenia s prekážkou, pričom „Náraz“ je zrážka predmetu poistenia s nepohyblivou prekážkou a „Stret“ je zrážka predmetu poistenia s pohyblivým objektom,
3. zmocnenia sa (odcudzenia) predmetu poistenia alebo jeho časti najmä krádežou, lúpežou, jeho neoprávneným použitím, neoprávneným užívaním - (zistený aj nezistený páchateľ),
4. poškodenia alebo zničenia predmetu poistenia alebo jeho časti v dôsledku živelnej udalosti,
5. úmyselného poškodenia alebo zničenia predmetu poistenia alebo jeho časti – vandalizmus (zistený aj nezistený páchateľ).
6. Poisťovateľ poskytuje poistníkovi bezplatné využívanie asistenčných služieb pre motorové vozidlá do 3,5t.

**Článok III.**

**Osobitne vymienené (dohodnuté) zmluvné podmienky poistenia**

1. Poistenie je dojednané so spoluúčasťou; pre osobné motorové vozidlá do 3,5 tony 5%, minimálne 66,00 € a nákladné motorové vozidlá nad 3,5 tony a ostatné 10%, minimálne 150,00 €.
2. V rámci poistenia je poistením kryté aj poistenie čelných skiel so spoluúčasťou 16,60 €.
3. V rámci poistenia je dojednané aj poistenie batožiny v osobných motorových vozidlách do 1 000 € bez navýšenia poistného k havarijnému poisteniu predmetu poistenia.
4. V rámci poistenia je dojednané aj úrazové poistenie (poistenie smrti na poistnú sumu: 1.000 € a poistenie trvalých následkov úrazu na poistnú sumu; 2.000 €) bez navýšenia poistného k havarijnému poisteniu predmetu poistenia.
5. Poistenie sa vzťahuje aj na škody spôsobené na predmete poistenia alebo jeho časti požiarom alebo výbuchom, pokiaľ sa preukáže neoprávnený zásah inej osoby, ktorej totožnosť nemusí byť zistená.
6. Poistenie sa vzťahuje aj na škody spôsobené zvieratami. Poistenie sa vzťahuje aj na škody na elektrickej inštalácii, hadiciach a izoláciách predmetu poistenia spôsobené hlodavcami.
7. Hodinová sadzba za opravu predmetu poistenia je maximálne do výšky ceny opravy predmetu poistenia v autorizovanom servise.
8. Parciálne škody (hradené v nových cenách) sa budú hradiť do výšky 95% všeobecnej hodnoty predmetu poistenia. Pod pojmom **Všeobecná hodnota** sa rozumiehodnota poistenej veci v danom mieste a čase, pri stanovení ktorej sú okrem vplyvu opotrebenia či iného znehodnotenia zahrnuté aj vplyvy trhu (predajnosť). Vyjadruje hodnotu poistenej veci pri jej potenciálnom predaji obvyklým spôsobom na voľnom trhu v čase bezprostredne pred poistnou (škodovou) udalosťou. **Parciálnou škodou hradenou v nových cenách** je každá škoda vzniknutá z príčiny podľa tejto rámcovej dohody.
9. Odt’ah motorového vozidla bude preplatený do najbližšieho servisu schopného opravu vykonať. Hradia sa aj náklady spojené s poplatkami za diaľnice (nie ročná diaľničná známka), tunelov, lodí, trajektov pre prepravné aj prípojné motorové vozidlo.
10. Náklady na opravu do výšky 500,- € uhradí poistník priamo v servise a následne postúpi faktúru za opravu poisťovateľovi, náklady na opravu nad 500,€ bude hradiť poisťovateľ priamo servisu formou krycieho listu.
11. Poisťovateľ nebude vyžadovať vstupné obhliadky predmetu poistenia pri vstupe do poistenia.
12. Poisťovateľ bude akceptovať existujúci spôsob zabezpečenia motorových vozidiel a poistné sumy (vstupné hodnoty) predmetu poistenia ako nové ceny (vozidlá vstupujúce do poistenia od počiatku a taktiež aj vozidlá vstupujúce do poistenia v priebehu trvania rámcovej dohody). Pod pojmom **Poistná suma** sa rozumie poistná hodnota veci. Pod pojmom **poistná hodnota veci** sa rozumie **Nová cena** - cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o veci rovnakého druhu a účelu.
13. Poisťovateľ nebude účtovať prirážku za splátku poistného.
14. Poisťovateľ nebude uplatňovať pre predmet poistenia prirážku malus za nepriaznivý škodový priebeh.
15. Poisťovateľ nebude uplatňovať princíp podpoistenia.

**Článok IV.**

**Ostatné zmluvné dojednania**

1. Poistenie sa riadi:
2. ustanoveniami tejto rámcovej dohody,
3. všeobecnými poistnými podmienkami poistiteľa a/alebo
4. osobitnými zmluvnými dojednaniami poistiteľa, ktoré sú prílohou/prílohami tejto rámcovej dohody, a s ktorými bol poistník pred podpisom rámcovej dohody oboznámený.
5. Osobitné zmluvné dojednania poistiteľa podľa písm. c/ ods. 1 tohto článku rámcovej dohody majú prednosť pred všeobecnými poistnými podmienkami poistiteľa podľa písm. b/ ods. 1 tohto článku rámcovej dohody.
6. Všeobecné poistné podmienky poistiteľa podľa písm. b/ ods. 1 tohto článku rámcovej dohody a osobitné zmluvné dojednania poistiteľa podľa písm. c/ ods. 1 tohto článku rámcovej dohody sa pre účely tejto rámcovej dohody spoločne nazývajú „VOP“ sú prílohou č. 4 k rámcovej dohode.
7. Akékoľvek zmluvné dojednania uvedené v článkoch tejto rámcovej dohody a dojednané nad rámec alebo inak, odchylne od VOP majú vždy prednosť pred ustanoveniami VOP.
8. Poistiteľ nemôže svojimi VOP znížiť rozsah poistenia dohodnutý v tejto rámcovej dohode.
9. Náležitosti rámcovej dohody ako najmä výška poistnej sumy predmetu poistenia, spôsob poistenia, výška poistného, ročné sadzby pre poistné a spoluúčasti sú ako súčasť rámcovej dohody upravené v prílohe č.3 k rámcovej dohode.
10. Pod pojmom **Totálna škoda sa rozumie** taká škoda, pri ktorej náklady na opravu predmetu poistenia podľa normatívov výrobcu dosiahnu minimálne 95 % všeobecnej hodnoty predmetu poistenia vrátane príslušenstva tvoriaceho jeho povinnú, štandardnú a doplnkovú výbavu.

**Článok V.**

**Vznik poistenia**

1. Poistenie predmetu poistenia, ktorý je uvedený v Zozname vozidiel, začína dňom nadobudnutia účinnosti tejto rámcovej dohody, nie však skôr ako 01.01.2024.
2. Poistenie vozidla flotily, ktoré nie je uvedené v Zozname vozidiel pri uzatváraní tejto rámcovej dohody, môže vzniknúť rozšírením Zoznamu vozidiel niektorým z nasledujúcich spôsobov:
3. Zaslaním riadne vyplnenej Prihlášky do poistenia (ďalej len „Prihláška“), ktorá tvorí Prílohu č. 2 tejto rámcovej dohody v elektronickej podobe z elektronickej (e-mailovej) adresy kontaktnej osoby poistníka, ktorý vykonáva starostlivosť o rámcovú dohodu a čiastkové poistné zmluvy, ktorú sa poistník zaväzuje oznámiť poisťovateľovi bezodkladne po nadobudnutí účinnosti tejto rámcovej dohody. Poistenie prihláseného vozidla alebo vozidiel takýmto spôsobom začína dňom uvedeným na Prihláške, nie však skôr ako je deň doručenia Prihlášky v dohodnutej forme na elektronickú (e-mailovú) adresu poisťovateľa, ktorá bude poistníkovi oznámená bezodkladne po podpise tejto rámcovej dohody. Poistník je povinný najneskôr do 5 dní od takéhoto prihlásenia vozidla do poistenia, doručiť poisťovateľovi požadované doklady týkajúce sa vozidiel, a to najmä; osvedčenia o evidencii vozidla (resp. technický preukaz), faktúra (resp. doklad o stanovení poistnej sumy vozidla) inak poistenie takto prihlasovaného vozidla zaniká od počiatku resp. nevznikne. Prihlášku do poistenia je oprávnený podpísať za poisteného samostatný finančný agent.
4. Okamihom podpísania riadne vyplnenej Prihlášky oprávnenými zástupcami obidvoch zmluvných strán. Začiatok poistenia vozidiel vstupujúcich do poistenia podpísaním Prihlášky je deň uvedený na Prihláške, nie však skôr ako je deň podpísania Prihlášky obidvoma zmluvnými stranami a nie skôr ako nadobudne účinnosť táto rámcová dohoda. Poistník je povinný najneskôr do 5 dní od takéhoto prihlásenia vozidla do poistenia, doručiť poisťovateľovi požadované doklady týkajúce sa vozidiel, a to najmä; osvedčenia o evidencii vozidla (resp. technický preukaz), faktúra (resp. doklad o stanovení poistnej sumy vozidla) inak poistenie takto prihlasovaného vozidla zaniká od počiatku resp. nevznikne. Prihlášku do poistenia je oprávnený podpísať za poisteného samostatný finančný agent.

**Článok VI.**

Doba poistenia, poistné obdobie

1. Rámcová dohoda sa uzatvára na dobu určitú na 48 mesiacov odo dňa účinnosti dohody, **najskôr však odo dňa 01.01.2024, 00.00 hod.**
2. Poistenie začína od dátumu účinnosti čiastkových poistných zmlúv ako začiatok poistenia a dojednáva sa na dobu určitú počas účinnosti Rámcovej dohody, resp. podľa ustanovení nasledujúceho bodu.
3. Lehota poskytnutia služby:
4. začiatok poistenia odo dňa nadobudnutia účinnosti rámcovej dohody (čiastkovej zmluvy podľa rozsahu a podmienok tejto rámcovej dohody (od 00:00 h),
5. koniec poistenia do dňa ukončenia účinnosti rámcovej dohody (do 24:00 h), v odôvodnených prípadoch termín ukončenia poistnej zmluvy/rámovej dohody sa môže predĺžiť do doby podpísania novej Rámovej dohody, najviac však jeden rok.

4. Túto rámcovú dohodu možno predčasne ukončiť: .

4.1 písomnou dohodou zmluvných strán,

4.2 poistenie zaniká v súlade s ustanoveniami § 800 a nasl. Občianskeho zákonníka.

Poistenie môže zároveň vypovedať poisťovateľ ako aj poistník do dvoch mesiacov po uzavretí rámcovej dohody/poistnej zmluvy. Výpovedná lehota je osemdenná a výpoveď musí byt urobená písomne doporučenou zásielkou alebo prvou triedou prípadne inou primeranou cestou na adresu druhej zmluvnej strany uvedenú v tejto rámcovej dohode/ poistnej zmluve. Výpoveď začína plynúť dňom nasledujúcim po dni jej doručenia druhej zmluvnej strane, resp. dňom nasledujúcim po dni odmietnutia druhej zmluvnej strany túto výpoveď prevziať. Ak sa v prípade doručovania prostredníctvom pošty vráti zásielka s výpoveďou ako nedoručená alebo nedoručiteľná, považuje sa takáto zásielka za doručenú dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej zásielky); pre doručovanie je rozhodné sídlo poistiteľa zapísané v príslušnom obchodnom registri a adresa poistníka uvedená v tejto rámcovej dohode/ poistnej zmluve.

4.3 písomným odstúpením od rámcovej dohody v zmysle zákonných ustanovení alebo ustanovení tejto

rámcovej dohody.

1. Poistník je oprávnený **odstúpiť** od tejto rámcovej dohody z nasledovných dôvodov:
   1. strata nevyhnutnej kvalifikácie poisťovateľa, vrátane, ale nielen, strata oprávnenia na vykonávanie

činností, ktorá bezprostredne súvisí s predmetom tejto rámcovej dohody,

5.2. poskytnutie plnenia v rozpore s čl. II tejto rámcovej dohode,

5.3. neposkytnutie súčinnosti Poisťovateľa, v dôsledku čoho sa podstatným spôsobom sťažilo alebo obmedzilo plnenie povinností Poistníka podľa tejto rámovej dohody alebo sa toto plnenie znemožnilo.

1. **Odstúpenie** zmluvnej strany od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Povinnosť doručiť odstúpenie od tejto rámcovej dohody sa považuje v konkrétnom prípade za splnenú **dňom prevzatia odstúpenia alebo odmietnutím toto odstúpenie prevziať**. Ak sa v prípade doručovania prostredníctvom pošty vráti zásielka s odstúpením ako nedoručená alebo nedoručiteľná, považuje sa takáto zásielka za doručenú dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej zásielky); pre doručovanie je rozhodné sídlo poistiteľa zapísané v obchodnom registri a adresa poisteného uvedená v tejto rámcovej dohode.
2. Poistným obdobím flotily je kalendárny rok.
3. Poistné obdobie jednotlivých vozidiel poistených vo flotile sa riadi poistným obdobím flotily. Prvé poistné obdobie pre poistenie vozidla flotily, ktorého poistenie začalo až po dni začiatku poistného obdobia flotily (ods. 1) začína dňom začiatku poistenia uvedeným na Prihláške. Koniec prvého poistného obdobia takéhoto dodatočne poisteného vozidla je zhodný s koncom poistného obdobia flotily.
4. Na zánik poistenia sa vzťahujú príslušné ustanovenia Občianskeho zákonníka, pričom k zániku poistenia môže dôjsť aj písomnou dohodou zmluvných strán.

**Článok VII.**

**Miesto poskytnutia služby**

1. **Územná platnosť poistenia:** Poistenie sa vzťahuje na škodové udalosti pre celé geografické územie Európy.

**Článok VIII.**

**Cena a platobné podmienky**

1. **Cena za predmet tejto rámcovej dohody** bola stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov, výsledkov verejného obstarávania, ktorého úspešným uchádzačom sa stal poistiteľ, a v súlade s cenovou ponukou predloženou poistiteľom, **ako cena maximálna.**
2. Poistné sadzby pre výpočet poistného a spoluúčasti uvedené v prílohe č. 3 k tejto rámcovej dohody sú záväzné a nemenné po celú dobu trvania rámcovej dohody.
3. **Ročné poistné** za predmet poistenia a všetky riziká predstavuje **...................................,- EUR (slovom: ............................... a ..../100 eur).**
4. **Poistné za celé obdobie trvania rámcovej dohody, t.j. za obdobie 48 mesiacov,** za predmet poistenia a všetky riziká predstavuje **...................................,- EUR (slovom: ............................... a ..../100 eur).**
5. Cena za predmet tejto rámcovej dohody zahŕňa všetky náklady poistiteľa vrátane akýchkoľvek daní, poplatkov a iných súvisiacich služieb alebo ďalších nákladov poistiteľa alebo inej tretej osoby spojených s plnením tejto rámcovej dohody.
6. Poistiteľ vyhlasuje, že takto stanovená cena zahŕňa všetky jeho predpokladané náklady a primeraný zisk. Poistiteľ súčasne vyhlasuje, že nepredpokladá s prihliadnutím na všetky okolnosti akékoľvek ďalšie náklady, ktoré nie sú zahrnuté v tejto rámcovej dohode a ktoré by musel znášať poistník.
7. Poistník bude štvrť**ročné poistné** **uhrádzať** poistiteľovi **na základe faktúr s 30 - dňovou lehotou splatnosti počítanej odo dňa riadneho doručenia faktúry poistníkovi.** Úhradou faktúry sa na účely tejto rámcovej dohody rozumie deň odpísania finančných prostriedkov z účtu poistníka v prospech účtu poistiteľa. V prípade, ak nastane omeškanie platby faktúry z dôvodov na strane banky, nie je poistník po túto dobu v omeškaní so zaplatením fakturovanej sumy. Ak deň splatnosti faktúry pripadne na deň pracovného pokoja, faktúra bude splatná v najbližší nasledujúci pracovný deň.
8. Forma platenia poistného: **bezhotovostný platobný styk**, bez zálohovej platby. Poistiteľ nemá nárok na preddavok na poistné.
9. Spôsob platenia poistného: **prevodným príkazom na úhradu, VS: ...............................**
10. Platenie poistného: **štvrťročne.**
11. Faktúra musí obsahovať:
12. náležitosti v zmysle zákona č. 222/2004 Z. z. o dani z pridanej hodnoty v platnom znení,
13. číslo čiastkovej poistnej zmluvy ,
14. špecifikáciu ceny predmetu čiastkovej poistnej zmluvy,
15. prípadne ďalšie prílohy podľa tejto rámcovej dohody,
16. rozdelenie poistného na jednotlivé oblasti a jednotlivé motorové vozidlá – podľa Prílohy č. 1 písm. a/ až písm. e/ tejto rámcovej dohody.
17. V prípade doručovania faktúr poštou je nevyhnutné faktúry zasielať doporučene v obálke označenej slovom „Faktúra“. Pri faktúre, ktorá nie je doručená osobne alebo doporučene nemožno vymáhať úroky z omeškania.
18. V prípade, že faktúra nebude obsahovať náležitosti uvedené v tejto rámcovej dohode, poistník je oprávnený vrátiť faktúru poistiteľovi na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry poistníkovi.
19. V prípade omeškania poistníka so zaplatením poistného z jednotlivej faktúry má poistiteľ nárok na uplatnenie úroku z omeškania vo výške určenej ustanovením § 3 nariadenia vlády SR č. 87/1995 Z. z., ktorým sa vykonávajú niektoré ustanovenia Občianskeho zákonníka.
20. Poistiteľ nie je oprávnený jednostranným úkonom započítať akúkoľvek svoju pohľadávku vyplývajúcu z tejto rámcovej dohody proti pohľadávke poistníka.

**Článok IX.**

**Poistné plnenie, splatnosť**

1. Poistník je povinný bez zbytočného odkladu poistiteľovi písomne oznámiť, že nastala škodová udalosť, dať pravdivé vysvetlenie o jej vzniku a rozsahu jej následkov a predložiť potrebné doklady, ktoré si poistiteľ vyžiada. VOP poistiteľa mu môžu uložiť aj ďalšie povinnosti.
2. Poistné plnenie je splatné v Slovenskej republike a v mene euro (€) do 15 dní po uzavretí škodového prípadu (len čo poistiteľ skončil šetrenie potrebné na zistenie rozsahu poistiteľa plniť). Vyšetrenie sa musí vykonať bez zbytočného odkladu; ak sa nemôže šetrenie o rozsahu a výške škody ukončiť do jedného mesiaca po tom, keď sa poistiteľ o poistnej udalosti dozvedel, je poistiteľ povinný, ak je základ nároku na poistné plnenie nesporný, na základe písomnej žiadosti poistníka poskytnúť primeraný preddavok.
3. V prípade omeškania poistiteľa podľa predchádzajúceho bodu tohto článku prvá veta má poistník právo na úrok z omeškania vo výške 0,5 z výšky poistného plnenia za každý deň omeškania.

**Článok X.**

**Ochrana informácií**

Poistiteľ berie na vedomie, že poistník je povinnou osobou v zmysle zákona   
č. 211/2000 Z. z. o slobodnom prístupe k informáciám v znení neskorších právnych predpisov (ďalej len „zákon č. 211/2000 Z. z.“) a je povinný sprístupňovať informácie aj v súlade a v rozsahu uvedenom v § 10 ods. 2 písm. c) zákon č. 211/2000 Z. z.

1. Poistiteľ podpisom tejto rámcovej dohody súhlasí s tým, že táto rámcová dohoda a daňové doklady s ňou súvisiace budú zverejnené spôsobom podľa zákona č. 211/2000 Z.z.

**Článok XI.**

**Záverečné ustanovenia**

1. Poistník je povinnou osobou a táto rámcová dohoda je povinne zverejňovanou rámcovou dohodou podľa zákona č. 211/2000 Z. z., na základe čoho sa na účinnosť rámcovej dohody podľa Občianskeho zákonníka v platnom znení vyžaduje zverejnenie rámcovej dohody v Centrálnom registri zmlúv vedenom Úradom vlády SR.
2. Poistiteľ súhlasí so zverejnením tejto rámcovej dohody, vrátane jej príloh a čiastkových poistných zmlúv v Centrálnom registri zmlúv vedenom Úradom vlády SR, v súlade s ustanovením § 5a zákona č. 211/2000 Z. z..
3. Poistiteľ je **povinný ku dňu podpisu tejto rámcovej dohody predložiť** poistníkovi **zoznam všetkých známych subdodávateľov**, ktorý tvorí Prílohu č. 5 tejto rámcovej dohody, v ktorom poistiteľ uvedie relevantné, úplné a pravdivé údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno, priezvisko, adresu pobytu, dátum narodenia **spolu so súhlasom subdodávateľa so spracovaním osobných údajov** **poistníkom a to za účelom realizácie tejto rámcovej dohody**, v súlade s platnou právnou úpravou. V prípade, ak nebude poistiteľ zabezpečovať predmet plnenia tejto rámcovej dohody prostredníctvom subdodávateľa, uvedie v zozname subdodávateľov, ktorý je Prílohou č. 5 tejto rámcovej dohody, že nebude zabezpečovať predmet plnenia tejto rámcovej dohody alebo jeho časť prostredníctvom subdodávateľa;
4. Poistiteľ je povinný písomne oznámiť poistníkovi akúkoľvek zmenu údajov o subdodávateľovi a/alebo zmenu v osobe subdodávateľa uvedeného v Prílohe č. 5 tejto rámcovej dohody a/alebo doplnenie nového subdodávateľa do Prílohy č. 5 tejto rámcovej dohody. Poistiteľ je povinný písomne oznámiť poistníkovi akúkoľvek zmenu údajov o subdodávateľovi do 14 pracovných dní odo dňa, kedy sa poistiteľ dozvedel o tejto zmene. K zmene v osobe subdodávateľa a/alebo doplnení nového subdodávateľa môže dôjsť len po odsúhlasení nového subdodávateľa poistníkom na základe aktualizovania Prílohy č. 5 tejto rámcovej dohody a to dodatkom k tejto rámcovej dohode, v súlade s bodom 7. tohto článku rámcovej dohody. Poistiteľ je povinný najneskôr päť (5) pracovných dní pred dňom, ktorý predchádza dňu,   
   v ktorom by mala nastať zmena v osobe subdodávateľa a/alebo doplnenie nového subdodávateľa, písomne oznámiť poistníkovi zámer zmeny/doplnenia subdodávateľa s uvedením identifikačných údajov pôvodného aj nového subdodávateľa, a to v rozsahu údajov podľa Prílohy č. 5 tejto rámcovej dohody a zároveň predložiť súhlas nového subdodávateľaso spracovaním osobných údajov objednávateľom a to za účelom realizácie tejto rámcovej dohody, v súlade s platnou právnou úpravou.
5. Táto rámcovej dohoda je uzatvorená v súlade s príslušnými ustanoveniami Občianskeho zákonníka.
6. Vzťahy zmluvných strán touto rámcovou dohodou neupravené sa riadia príslušnými ustanoveniami Občianskeho zákonníka a ostatnými všeobecne záväznými právnymi predpismi.
7. Rámcovú dohodu je možné meniť a dopĺňať len na základe vzájomnej dohody zmluvných strán formou písomných a očíslovaných dodatkov, ktoré budú tvoriť neoddeliteľnú súčasť tejto rámcovej dohody.
8. Akékoľvek nekonanie alebo omeškanie pri konaní smerujúcom k vynúteniu si plnenia zmluvnej strany z rámcovej dohody druhou zmluvnou stranou sa nepovažuje za vzdanie sa práva podľa rámcovej dohody, nemá vplyv na platnosť alebo účinnosť rámcovej dohody alebo jej časti a ani na vynútiteľnosť práva vyplývajúceho z rámcovej dohody.
9. Každé ustanovenie tejto rámcovej dohody sa interpretuje tak, aby bolo vykonateľné, platné a účinné podľa všeobecne záväzných právnych predpisov. Pokiaľ by však bolo podľa všeobecne záväzných právnych predpisov nevykonateľné, neplatné alebo neúčinné, nebudú tým dotknuté ostatné ustanovenia rámcovej dohody. V prípade takejto nevykonateľnosti, neplatnosti alebo neúčinnosti budú zmluvné strany   
   v dobrej viere rokovať, aby sa dohodli na zmenách alebo dodatkoch rámcovej dohody, ktoré sú potrebné na realizáciu zámerov rámcovej dohody a nahradia jej nevykonateľné, neplatné alebo neúčinné ustanovenia ustanoveniami vykonateľnými, platnými a účinnými, ktoré budú svojím zmyslom a účelom čo najbližšie zmyslu a účelu nevykonateľných, neplatných a neúčinných ustanovení rámcovej dohody.
10. Zmluvné strany sa dohodli na spolupráci pri poskytovaní prístupu verejnosti k informáciám o stave / plnení tejto rámcovej dohody, pričom poistiteľ sa zaväzuje neposkytovať informácie verejnosti, tlači ani iným médiám. Poistiteľ je povinný informovať poistníka o otázkach verejnosti alebo médií, a to bezodkladne po ich obdržaní, pričom akékoľvek informácie ohľadne tejto rámcovej dohody je oprávnený poskytovať výlučne poistník.
11. Zmluvné strany sa dohodli, že všetky spory vyplývajúce z tejto rámcovej dohody alebo v súvislosti s ňou budú prednostne riešené vzájomnou dohodou zmluvných strán na úrovni štatutárnych orgánov. V prípade, že spor medzi zmluvnými stranami nebude možné urovnať dohodou, budú spory s konečnou platnosťou rozhodnuté príslušným súdom v Slovenskej republike. Zmluvné strany sa dohodli, že spory, ktoré z tejto rámcovej dohody v budúcnosti vzniknú, je oprávnený rozhodovať súd miestne príslušný podľa sídla poistníka.
12. Táto rámcová dohoda je vypracovaná v šiestich rovnopisoch, z ktorých poistník obdrží štyri rovnopisy a poistiteľ obdrží dva rovnopisy.
13. Zmluvné strany sa dohodli na tom, že finančné sprostredkovanie v zmysle ust. § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/ poisteného pri tejto rámcovej dohode samostatný finančný agent. Samostatného finančného agenta oznámi poistník úspešnému uchádzačovi. Zmluvné strany sa dohodli na tom, že správa tejto rámcovej dohody, poistnej  zmluvy a likvidácia poistných udalostí z tejto rámcovej dohody bude realizovaná pre poistníka/poisteného výlučne prostredníctvom samostatného finančného agenta.
14. Za osobu zodpovednú za plnenie rámcovej dohody/čiastkových poistných zmlúv a styk so zodpovednou osobou druhej zmluvnej strany splnomocňuje :

poistník: **Ján Lehotský,** tel./: +421 918 543 727**,** [jan.lehotsky@bbrsc.sk](mailto:jan.lehotsky@bbrsc.sk)

poistiteľ: **meno+priezvisko,** tel./: ...............**,** [..................@.................](mailto:..................@.................)

1. Poistiteľ prehlasuje, že disponuje súhlasom alebo iným právnym základom podľa platných právnych predpisov na ochranu osobných údajov na to, že v rámci plnenia predmetu rámcovej dohody poskytuje poistníkovi osobné údaje dotknutých osôb a že je schopný na žiadosť poistníka kedykoľvek predmetný súhlas predložiť alebo iný právny základ zdokladovať.
2. Neoddeliteľnou prílohou tejto rámcovej dohody je:

Príloha č. 1 Zoznam vozidiel ako predmetu poistenia (príloha č. 1a-e)

Príloha č. 2 Prihláška

Príloha č. 3 Návrh na plnenie kritéria

Príloha č. 4 Všeobecné poistné podmienky a ~~osobitné~~ zmluvné dojednania pre jednotlivé predmety poistenia (spoločne len „VOP“)

Príloha č. 5 Zoznam subdodávateľov (v prípade nevyužitia subdodávateľov, úspešný uchádzač predloží Čestné vyhlásenie o nevyužití subdodávateľov)

1. Zmluvné strany vyhlasujú, že si rámcovú dohodu prečítali, jej obsahu a právnym účinkom z nej vyplývajúcich porozumeli, obsah rámcovej dohody je prejavom ich slobodnej a vážnej vôle, rámcová dohoda nebola podpísaná v tiesni ani za nápadne nevýhodných podmienok a na znak súhlasu z jej obsahom ju vlastnoručne podpisujú.

Banská Bystrica, dňa: .....................................dňa:

Za poistníka: Za poisťovateľa:

............................................................. .............................................................

Ing. Martin Turčan

predseda predstavenstva

Banskobystrickej regionálnej správy ciest, a.s.

.............................................................

Ing. Róbert Machala

podpredseda predstavenstva

Banskobystrickej regionálnej správy ciest, a.s.

Príloha č. 1a, k Rámcovej dohode HP vozidiel BBRSC, a.s.



Príloha č. 1b, k Rámcovej dohode HP vozidiel BBRSC, a.s



Príloha č. 1c, k Rámcovej dohode HP vozidiel BBRSC, a.s.



Príloha č. 1d, k Rámcovej dohode HP vozidiel BBRSC, a.s.



Príloha č. 1e, k Rámcovej dohode HP vozidiel BBRSC, a.s.

